Skotlannin itsenäisyys

**Skotlannin itsenäisyys** (, , ) tarkoittaa ajatusta Skotlannin itsenäistymisestä. 

Skotlanti oli itsenäinen kuningaskunta vuodesta 843 vuoteen 1707, jolloin unionilaki astui voimaan.

## Syitä ja seurauksia

### Itsemääräämisoikeus
Yhdistyneen kuningaskunnan parlamentti voi enemmistöpäätöksellä muuttaa Skotlannin parlamentin valtaoikeuksia tai jopa lakkauttaa niitä milloin tahansa. Nykyjärjestelmässä vain Yhdistyneen kuningaskunnan hallitus ja parlamentti voivat tehdä päätöksiä merkittävista asioista, kuten suurimman osan päätöksistä verojen, eläkkeiden ja etuuksien leikkaamisesta tai korottamisesta.

### Talous
Britanniassa on alhaisempi tuottavuus, alhaisemmat yritysten investoinnit, huomattavasti suurempi epätasa-arvo korkeampi köyhyys kuin Skotlannin kaltaisissa Euroopan maissa. Britanniassa taloudellinen toiminta keskittyy Lontooseen ja Kaakkois-Englantiin. Tämä asettaa muut osat Britanniasta, mukaan lukien Skotlannin, epäedulliseen asemaan. Brexitin myötä vapaan liikkuvuuden menetys Skotlannin ja EU:n välillä todennäköisesti lisää painetta Skotlannin vähenevälle työikäiselle väestölle.

### EU-jäsenyys
Skotlannin parlamentin artikkelissa esitetään, että Yhdistyneen kuningaskunnan hallituksen päätös ajaa ”kovaa Brexitiä” on johtanut Skotlannin taloudelliseen, sosiaaliseen ja kulttuuriseen tappioon. Skotlanti on ainutlaatuisessa tilanteessa – maa vapaaehtoisessa kansakuntien unionissa, joka on erotettu EU:sta ja sen yhtenäismarkkinoista vastoin asukkaidensa enemmistön tahtoa. Skotlannista 62,00% äänesti unioniin jäämisen puolesta.

### Nato-jäsenyys
Skotlannin hallitus on ehdottanut, että itsenäinen Skotlanti hakisi Naton jäsenyyttä ja kävisi keskusteluja Naton johtajien kanssa mahdollisimman pian itsenäisyysäänestyksen jälkeen.

### Kulttuuri
Itsenäistymisen myötä Skotlannin hallitus perustaisi uuden skotlantilaisen julkisen yleisradioyhtiön.

## Aikajana

### 1606

* Jaakko I nousi Englannin kuninkaaksi. Hän oli ensimmäinen hallitsija, joka kutsui itseään nimellä Ison-Britannian kuningas. Hän oli siis Englannin, Irlannin ja Skotlannin kuningas. Hänen päätymisensä Englannin kuninkaaksi loi pohjaa vuonna 1707 tapahtuneelle Englannin ja Skotlannin kuningaskuntien viralliselle yhdistymiselle Ison-Britannian kuningaskunnaksi.

### 1707
* 1. toukokuuta: Unionilaki astui voimaan ja Englannin ja Skotlannin kuningaskunnat yhdistettiin yhdeksi valtioksi, Ison-Britannian kuningaskunnaksi.

### 1997
* Skotlannissa järjestettiin kansanäänestys Skotlannin parlamentin muodostamisesta. 74,3 prosenttia kannatti parlamentin muodostamista.

### 2007
* 3. toukokuuta: Itsenäisyysmyönteinen Skotlannin kansallispuolue (SNP) voitti Skotlannin parlamenttivaalit, joka sai 47 paikkaa 129:stä.
* 16. toukokuuta: Skotlannin pääministeri Alex Salmond (SNP) astui virkaan.

### 2011
* 5. toukokuuta: Skotlannissa järjestettiin parlamenttivaalit. Vaalit voitti Skotlannin kansallispuolue, joka sai 69 paikkaa 129:stä.

### 2014
* 18. syyskuuta: Skotlannissa järjestettiin kansanäänestys itsenäisyydestä, jossa 55,3 prosenttia vastusti itsenäistymistä.
* 19. marraskuuta: Skotlannin pääministeri Alex Salmond (SNP) erosi pääministerin tehtävästä.
* 20. marraskuuta Skotlannin pääministeri Nicola Sturgeon (SNP) astui virkaan.

### 2016
*5. toukokuuta: Skotlannissa järjestettiin parlamenttivaalit. Vaalit voitti Skotlannin kansallispuolue, joka sai 63 paikkaa 129:stä.
*23. kesäkuuta: Yhdistyneessä kuningaskunnassa järjestettiin kansanäänestys Euroopan unionista eroamisesta. Skotlannista 62,0 prosenttia äänesti unioniin jäämisen puolesta.

### 2021
* 1. tammikuuta: Skotlanti erosi muun Yhdistyneen kuningaskunnan kanssa Euroopan unionista.
* 6. toukokuuta: Skotlannissa järjestettiin parlamenttivaalit. Vaalit voitti Skotlannin kansallispuolue, joka sai 64 paikkaa 129:stä.

### 2022
* 23. marraskuuta: Yhdistyneen kuningaskunnan korkein oikeus linjasi, ettei toista kansanäänestystä voida järjestää ilman Yhdistyneen kuningaskunnan hallituksen suostumusta.

### 2023
* 28. maaliskuuta: Skotlannin pääministeri Nicola Sturgeon (SNP) erosi pääministerin tehtävästä.
* 29. maaliskuuta: Skotlannin pääministeri Humza Yousaf (SNP) astui virkaan.

### 2024
* 7. toukokuuta: Skotlannin pääministeri Humza Yousaf (SNP) erosi pääministerin tehtävästä.
* 8. toukokuuta Skotlannin pääministeri John Swinney (SNP) astui virkaan.

### 2026
* 7. toukokuuta: Skotlannissa järjestetään parlamenttivaalit.

## Lähteet